แนวโน้มหุ้นเช้าไซด์เวย์กรอบจำกัด
นักวิเคราะห์ประเมินดัชนีเช้าวันนี้ไซด์เวย์กรอบจำกัด 1,127-1,138 จุด ปัจจัยการเมืองในประเทศในระยะสั้นกดดันหลังพล.อ.สินธิยื่นร่างพ.ร.บ.ปรองดอง
28 พ.ค. 2555

นักวิเคราะห์ประเมินดัชนีเช้าวันนี้ไซด์เวย์กรอบจำกัด 1,127-1,138 จุด ปัจจัยการเมืองในประเทศในระยะสั้นกดดันหลังพล.อ.สินธิยื่นร่างพ.ร.บ.ปรองดอง
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นเช้านี้ไซด์เวย์ เพราะตลาดรีบาวน์ไปแล้วเมื่อปลายสัปดาห์ วันนี้ปัจจัยการเมืองในประเทศในระยะสั้นอาจเป็นตัวกดดันหลังจากมีข่าวพล.อ.สินธิ บุณยรัตกลิน ยื่นร่าง พ.ร.บ.ปรองดองต่อสภาฯที่จะมีการพิจารณาวันที่ 30-31 พ.ค.ตรงนี้อาจทำให้กลุ่มเสื้อเหลืองออกมากดดันทางด้านการเมืองอีกครั้งแต่คงยังไม่รุนแรงมากนักอาจทำให้การปรับตัวของดัชนีถ้าขึ้นก็ยังค่อนข้างจำกัด โอกาสลงก็ยังมีอยู่
ส่วนตลาดต่างประเทศดาวโจนส์เมื่อวันศุกร์ปิดลบ แต่คืนนี้ปิดทำการเนื่องในวันเมมโมเรียล เดย์ จึงคิดว่าตลาดหุ้นในภูมิภาควันนี้คงจะเคลื่อนไหวในกรอบไม่กว้างมากนักเพราะสหรัฐคืนนี้ไม่มี 
ส่วนน้ำมันดิบทั้งไนเม็กซ์และเบรนท์ปรับขึ้นเล็กน้อย ภาพรวมกรอบการเคลื่อนไหววันนี้ไม่กว้างที่ 1,127-1,138 จุด